text: Kald sig selv for feminist
  Jeg er feminist
  Jeg er en politisk korrekt og krænkelsesparat fribløder
  eller det tror nogen når jeg fortæller dem, at jeg er en del feministklubben
  sammen med alle de andre
  rød-strømpe-bærende hekse
  med hår alle vegne - på vores seksuel frigjorte kroppe, fordi vi smed bh’en i en strøg aktion
  os vrede søstre med skingrende højtråbende stemmer
  Ej men er det ikke på tide, at vi i 2025 holder op med at have så stereotype billeder på hvordan en feminist ser ud
  og at vi I 2025 holder med at være så skide bange for det feminine så vi kan gøre op med at kampen for ligestilling kun handler om kvinder for det handler i virkeligheden om alle mennesker, uanset køn, klasse, etnicitet, seksualitet, handicap osv.
  Det handler om opgøret med deder er i vores samfund,
  og derfor er det så pisse vigtigt, at den her kamp, stadig hedder feminisme
  Så kald dig selv for feminist!
  Ja, kald dig selv for feminist;
  for at tage ansvar og afstand
  tag ansvar for dine egne privilegier,
  og tag afstand til den diskrimination du oplever
  Kald dig selv for feminist;
  Ja, kald dig selv for feminist
  for at gøre op med statistikkerne der fortæller os, at
  mænd er ensomme, hjemløse, kriminelle og tre gange så selvmordstruet som kvinder, mens kvinder scorer topkarakterer i skolen
  kald dig selv for feminist
  Ja, kald dig selv for feminist;
  for at gøre op med at
  kvinder mister 20 procent af deres livsindkomst når de bliver forældre
  og bruger 9 uger mere på husligt arbejde om året <
  kald dig selv for feminist
  Og kald dig selv for feminist
  for at synliggøre strukturerende der gør at de feminine værdier er mindre værd i vores samfund, end de maskuline er
  – og netop derfor, kan vi ikke bare kalde os selv for humanister
  så kald dig selv for feminist
  for hvis de feminine værdier, ikke var så skide farlige og udskammet i vores samfund, så tror jeg eksempelvis ikke på, at mænd var så ensomme og selvmordstruet
  Så tag ansvar og afstand og kald dig selv for feminist
  Eller måske betyder det faktisk meredu tager ansvar og afstand, end hvad du kalder dig selv
  for jeg kunne godt bruge flere der stod op for mig de gange jeg har fået et klask i røven på klubben,
  eller da jeg til galla i 3.g blev kaldt for en “fucking møgluder”
  eller de gange, jeg er blevet kaldt en radikal og provokerende hysterisk mandehader
  Så;
  Tag ansvar for dine egne privilegier
  og tag afstand til diskrimination
  Og gør op med frygten for det feminine
  og hey,
  kald dig nu bare selv for feminist!
  